Pristojnosti Agencije, kot so opredeljene v Uredbi (ES) št. 1907/2006 (Uredba REACH) in Uredbi (ES) št. 1272/2008 (razvrščanje, označevanje in pakiranje snovi ter zmesi)

Pravna podlaga za ustanovno uredbo ECHA, uredbo REACH (ES) št. 1907/2006, je člen 114 Pogodbe o delovanju EU.

Cilji Namen uredbe REACH je zagotoviti visoko raven zaščite zdravja ljudi in okolja, vključno z alternativnimi metodami ocene nevarnosti snovi, kot tudi prosti pretok snovi na notranjem trgu ob pospeševanju konkurenčnosti in inovacij. (člen 1 uredbe REACH) Agencija bi morala imeti osrednjo vlogo pri zagotavljanju zaupanja vseh interesnih skupin in javnosti v zakonodajo o kemikalijah in postopke odločanja v zvezi z njimi ter v znanstveno podlago, na kateri temeljijo. Prav tako bi morala Agencija igrati ključno vlogo pri usklajevanju komunikacije glede te uredbe in pri njenem izvajanju. Zaradi tega je zelo pomembno, da institucije Unije, države članice, javnost in zainteresirane strani Agenciji zaupajo. Zato ji je treba zagotoviti neodvisnost ter velike znanstvene, tehnične in regulativne zmogljivosti kakor tudi preglednost in učinkovitost njenega dela. (uvodna izjava 95 uredbe REACH)

Naloge ECHA se ustanovi za upravljanje ter v nekaterih primerih za izvajanje tehničnih, znanstvenih in upravnih vidikov uredbe REACH ter za zagotavljanje usklajenosti na ravni Unije v zvezi s temi vidiki. (člen 75 uredbe REACH) Agencija mora državam članicam in institucijam Unije zagotavljati najboljše možno znanstveno in tehnično svetovanje za vprašanja o kemikalijah, ki spadajo v njeno pristojnost in se ji predložijo v skladu z določbami uredbe REACH. (člen 77(1) uredbe REACH) Agencija ima tudi naloge v zvezi z razvrščanjem in označevanjem kemičnih snovi, ki izhajajo iz Uredbe (ES) št. 1272/2008 o razvrščanju, označevanju in pakiranju snovi in zmesi. Agencija mora državam članicam in institucijam Unije zlasti nuditi najboljše možno znanstveno svetovanje, industriji in organom držav članic pa tehnične in znanstvene smernice.

1 – Upravni odbor Po en predstavnik iz vsake države članice, ki jih imenuje Svet, in največ šest predstavnikov, ki jih imenuje Komisija, vključno s tremi predstavniki zainteresiranih strani, ki nimajo glasovalne pravice, ter še dva neodvisna člana, ki ju imenuje Evropski parlament. (člen 79 uredbe REACH) Naloge: V skladu s členom 78 uredbe REACH in okvirno finančno uredbo za agencije predvsem sprejema letne in večletne delovne programe, končni proračun, splošno poročilo, notranja pravila in postopke ter imenuje izvršnega direktorja in ima disciplinska pooblastila nad njim. Poleg tega imenuje komisijo za pritožbe in člane odborov. 2 – Izvršni direktor Naloge: člen 83 uredbe REACH. 3 – Odbori Agencija ima tri odbore (odbor za oceno tveganja, odbor držav članic in odbor za socialno-ekonomsko analizo). Naloge: člen 76(1)(c)–(e) uredbe REACH. 4 – Forum za izmenjavo informacij o izvrševanju Naloge: člen 76(1)(f) uredbe REACH. 5 – Sekretariat Naloge: člen 76(1)(g) uredbe REACH. 6 – Komisija za pritožbe Naloge: člen 76(1)(h) uredbe REACH. 7 – Zunanja revizija Evropsko računsko sodišče. 8 – Notranja revizija Služba Komisije za notranjo revizijo. 9 – Organ za razrešnico Parlament na priporočilo Sveta.

Proračun (vključno s spremembo proračuna) 70,4 (66,4) milijona EUR, vključno z: Prihodki iz pristojbin: 2,2 (3,8) milijona EUR Prispevek Unije: 66,6 (62,6) milijona EUR Število zaposlenih 31. decembra 2009 324 (220) mest v načrtu delovnih mest Od tega zasedenih: 293 (210) Drugi uslužbenci: 62 (34) Pogodbeni uslužbenci, napoteni nacionalni strokovnjaki in uslužbenci, zaposleni prek agencij za zaposlovanje SKUPNO število zaposlenih: 355 (244) Ti opravljajo: — operativne naloge: 237 (164) — upravne in podporne naloge: 118 (80)